България | Предприемачите обжалват в съда новите данъци - Dnevnik.bg
Предприемачите обжалват в съда новите данъци
20:17, 02 яну 02 , 218
Националната предприемаческа и занаятчийска камара ще сезира чрез ПГ на ОДС Конституционния съд за Закона за облагане доходите на физическите лица. Синята парламентарна група трябва да събере 48 подписа, за да бъде допусната жалбата. Това съобщи в сряда заместник-председателят на камарата Йосиф Аврамов.
"Новите данъци са геноцид над българския малък и среден бизнес", заяви той. Сезирането на съда е единствената правна възможност за отменяне на новите данъци. Основният аргумент на занаятчиите е, че са нарушени принципите на данъчното облагане - най-вече степента на поносимост - което ще доведе до фалити на заетите в бранша. Законът за облагане доходите на физическите лица (ЗОДФЛ) влиза в противоречие и с Търговския закон (ТЗ), обясниха от камарата. Според новите изменения в ЗОДФЛ патентът се дължи дори и бизнесът да бъде прекратен през годината. В ТЗ обаче е предвидено, че дейността може да спре, ако има непредвидими и непредотвратими събития от извънреден характер.
От 2002 г. патентният данък е увеличен средно с 30-40% за страната и с над 60% за София. "Това ще се отрази изключително тежко на дребните и средни предприемачи във всичките занаятчийски браншове и те ще бъдат принудени да минат в сивата икономика", каза още Аврамов. Досега патентният данък в столицата се плащаше в зависимст от района, в който се извършват услугите. Така занаятчийте бяха разделени на четири групи, но сега патентът е равен за всички.
"Дребният и средният бизнес се облагат предимно с патентни данъци, за да се поощряват. У нас засега става обратното", смята председателят на камарата Александър Банев.
Аргументите на правителството за увеличените данъчни ставки бяха, че така се компенсира инфлацията от последните 3 години. "За тези три години инфлацията не е повече от 18%, а увеличението е средно с 30-40%", добави Аврамов. "Според нас правителството много добре се спрявя с външните финанси, но по отношение на данъчното облагане имаме сериозни резерви", каза още той.
Таблица за увеличението на патента за някои услуги (по зони)
СофияI II III IV
2001 г. 600400300200
2002 г.780780780780
странатаIIIIIIIIV V VI VII VIII
200140030020010050
200250036022010050
2001600400300200
2002840840840840
странатаI II III IV V VI VII VIII
200140030020010040
200254039024011040
СофияIIIIIIIV
2001400350300250
2002520520520520
странатаIIIIIIIV VVI VII VIII
2001350300250200180
2002348360275280180
НПЗК
ЗОДФЛ